अनंत नाग

अनंत नागरकट्टेउर्फअनंत नाग(जन्म:४ सप्टेंबर,१९४८) हे एक भारतीय अभिनेते आहेत विशेषतः कन्नड चित्रपटसृष्टीत यांचे मोठे योगदान आहे.त्यांनी ३०० हून अधिक चित्रपटांमध्ये काम केले आहे, ज्यात २०० हून अधिक कन्नड चित्रपट असून, सोबतहिंदी,तेलुगू,मराठी,मल्याळमआणिइंग्रजीचित्रपटांचा देखील समावेश आहे.चित्रपटा व्यतिरिक्त त्यांनी रंगमंचावरील नाटके, समांतर सिनेमाआणि दूरचित्रवाणी कार्यक्रमांमध्ये देखील काम केले आहे.
प्रा. प.वि. नंजराज दिग्दर्शितसंकल्प(१९७३) या चित्रपटातून नाग यांनी आपल्या चित्रपटाच्या कारकिर्दीस सुरुवात केली. संकल्प चित्रपटाने कर्नाटकात सात राज्य पुरस्कार जिंकले.श्याम बेनेगलयांच्याअंकुर(१९७४) या चित्रपटातून त्यांनी समांतर सिनेमात प्रवेश केला.ना निन्ना बिदलारे (१९७९), चंदनदा गोम्बे (१९७९), बेंकिया बढे (१९८३), हेंडथिगे हेलबेडी (१९८९), गणेशना मदुवे (१९९०), गोवरी गणेशा (१९९१), मुंगारू माले (२००६) व गोधी बन्ना साधराना मिकट्टू (२०१६) हे त्यांचे व्यावसायिकदृष्ट्या यशस्वी कन्नड चित्रपट आहेत.
इस १९८६ मध्येआरके नारायणयांच्या कथांवर आधारितदूरदर्शनवरीलप्रसारित मालिकामालगुडी डेजमध्येत्यांनी अभिनय केला. नाग यांनी सहादक्षिणेचे फिल्मफेअर पुरस्कारआणि पाच कर्नाटक राज्य चित्रपट पुरस्कार मिळवले आहेत. ते प्रसिद्धदिग्दर्शकआणि अभिनेतेशंकर नागयांचे मोठे भाऊ आहेत.
अनंत नाग यांचा जन्म ४ सप्टेंबर १९४८ रोजीकोकणीकुटुंबात आनंदी आणि सदानंद नागरकट्टे यांच्या घरी शिराली, भटकळ तालुक,कर्नाटकयेथे झाला, जिथे त्यांनी त्यांच्या बालपणाचा काळ व्यतीत केला.नाग यांना एक मोठी बहीण, श्यामला आणि एक धाकटा भाऊशंकर नागआहेत.
नाग यांनी त्यांचे प्रारंभिक शालेय शिक्षण अज्जरकड,उडुपीयेथील कॅथोलिक शाळेत,दक्षिण कन्नडमधीलआनंदाश्रमात आणि पूर्वीच्या म्हैसूर राज्यातील (आता कर्नाटक)उत्तरा कन्नडजिल्ह्यातील चित्रापूर मठात केले.इयत्ता ९वीत असताना त्यांना पुढील शिक्षणासाठीमुंबईलापाठवण्यात आले.त्यांना भारतीय सेनेत सामील व्हायचे होते, परंतु कमी वजनामुळे भारतीय सेनेने आणि दृष्टी कमी असल्यामुळेभारतीय वायुसेनेनेत्यांना प्रवेश नाकारला.नंतर ते मुंबईच्या नाट्यचळवळीकडे ओढले गेले आणि कोकणी, कन्नड आणि मराठी भाषेतील नाटकांमध्ये त्यांनी अभिनय करण्यास सुरुवात केली जी त्यांनी २२ वर्षांपर्यंत टिकवली.
अनंत नाग यांनी आपल्या कारकिर्दीची सुरुवात मुंबईत कन्नड आणि कोकणी नाटकांमधून केली. त्यांनीसत्यदेव दुबे,गिरीश कर्नाडआणिअमोल पालेकरयांच्या नाटकात काम केले .सुमारे पाच वर्षे त्यांनीकोकणी, कन्नड, मराठी आणि हिंदी नाटकांतून भूमिका केल्या.
मुंबईतील नाट्य कारकिर्दीनंतर, नागने १९७३ च्यासंकल्पया कन्नड चित्रपटाद्वारे चित्रपट सृष्टीत पदार्पण केले. नाग नंतर समांतर सिनेमाचा मुख्य भाग बनले, ज्यामुळे ते १९७० आणि १९८० च्या दशकात अभिनयाच्या शिखरावर होते.थिएटर दिग्दर्शक सत्यदेव दुबे यांनी दिग्दर्शकश्याम बेनेगलयांच्याशी ओळख करून दिल्या नंतर, त्यांनी बेनेगलच्या पुढील चित्रपटांमध्ये काम केले:अंकुर(१९७४),निशांत(१९७५), मंथन (१९७६), कोंडुरा (१९७८),भूमिका(१९७८) आणिकलयुग(१९८१).
जी व्ही अय्यर यांच्या हमसागीते (१९७५) द्वारे कन्नड चित्रपटांमध्ये काम करण्यास सुरुवात केली. या चित्रपटात नाग यांनीकर्नाटकी गायनाच्या शिष्याचीभूमिका केली आहे. या चित्रपटानेकन्नडमधील सर्वोत्कृष्ट फीचर चित्रपटाचा राष्ट्रीय चित्रपट पुरस्कारजिंकला.
नंतर अनंत नाग यांनी १९८६ मध्येमालगुडी डेजया दूरचित्रवाणी मालिकेच्या १३ भागांमध्ये काम केले. ही मालिकाआर के नारायणयांच्या कथांवर आधारित होती आणि या मालिकेचे दिग्दर्शक त्यांचे भाऊशंकर नागहे होते.
'गोधी बन्ना साधना मायकट्टू' (२०१६) या कन्नड चित्रपटातीलअल्झायमररुग्णाच्या त्यांच्या भूमिकेला समीक्षकांची चांगली प्रशंसा मिळाली. हा प्रायोगिक चित्रपट त्यांना एक मोठे व्यावसायिक यश देऊन गेला.
नागने ९ एप्रिल १९८७ रोजी अभिनेत्री गायत्रीशी लग्न केले.त्यांना अदिती नावाची एक मुलगी आहे.
नाग कर्नाटकातीलविधान परिषदेचेआमदार आणि जेएच पटेल सरकारमध्ये मंत्री होते. त्यांनी बंगळुरूचे शहरी विकास मंत्री म्हणून काम केले.२००४ मध्ये, त्यांनी चामराजपेट मतदारसंघ,जनता दल (धर्मनिरपेक्ष)कडूनबंगळुरूविधानसभा निवडणूक लढवली. कर्नाटकचे तत्कालीनमुख्यमंत्री,भारतीय राष्ट्रीय काँग्रेसचेएसएम कृष्णाआणिभारतीय जनता पक्षाचेसहकारी अभिनेते मुख्यमंत्री चंद्रू यांच्या विरोधात ते उभे होते.